b'\n_START_ARTICLE_\nOtsa raudteepeatus\n_START_PARAGRAPH_\nOtsa raudteepeatus oli raudteepeatus V\xc3\xb5rumaal Otsa k\xc3\xbclas. T\xc3\xa4nap\xc3\xa4evase haldusjaotuse kohaselt j\xc3\xa4\xc3\xa4b selle asukoht V\xc3\xb5ru valda._NEWLINE_L\xc3\xa4bi Otsa kulgeb Valga\xe2\x80\x93Petseri raudteel\xc3\xb5ik, mis valmis 1889. aastal osana Riia\xe2\x80\x93Pihkva raudteest. Peatus j\xc3\xa4i enne 2017. aasta haldusreformi Lasva valda ja avamise ajal Pindi valda. Reisirongid s\xc3\xb5itsid l\xc3\xa4bi Otsa liinil Valga-Veski kuni 2001. aastani. Praegu kasutatakse raudteed ainult kaubaveoks. Raudteepeatuses asus \xc3\xbcks madal perroon ja ootepaviljon._NEWLINE_Otsa raudteepeatusele eelnes Valga poolt tulles Husari raudteepeatus ja j\xc3\xa4rgnes Lepassaare raudteejaam.'